
Z A P I S N I K

36. sjednice Vijeća Mjesnog odbora Folnegovićevo Naselje održane 28. svibnja 2024.
u prostorijama Mjesnog odbora Folnegovićevo naselje, Joze Laurenčića 8B s početkom u 19.00 sati


Nazočni članovi Vijeća: 

[bookmark: _GoBack]Frane Čavka, Hrabren Dobrotić, Andrea Jelić, Dalibor Kiseljak, Nikolina Krešo i Mateo Perko

Nenazočni članovi Vijeća: Bojana Stajčić
 
Predsjednica konstatira da je nazočno 6 od ukupno 7 članova Vijeća i otvara 36. sjednicu Vijeća Mjesnog odbora.

Vijeće jednoglasno, bez primjedbi, prihvaća tekst Zapisnika 35. sjednice održane 30. travnja 2024.

 
Na prijedlog predsjednice Vijeće jednoglasno utvrđuje


                                        D N E V N I     R E D
1. Utvrđivanje prioriteta za donošenje Plana komunalnih aktivnosti (PKA) za 2025. godinu i Plana malih komunalnih akcija (PMKA) – asfalterski program za 2025. godinu
2. Aktualna komunalna problematika
3. Korištenje prostora MS
4. Razno: izvješća, pitanja i prijedlozi

Ad. 1  Utvrđivanje prioriteta za donošenje Plana komunalnih aktivnosti (PKA) za 2025. godinu i Plana malih komunalnih akcija (PMKA) – asfalterski program za 2025. godinu

Predsjednica VMO Nikolina Krešo ističe da u svibnju trebaju donijeti  prioritete za donošenje Plana komunalnih aktivnosti (PKA) za 2025. godinu i Plana malih komunalnih akcija (PMKA) –  asfalterski program za 2025. godinu

 Kao prvi prioritet ostaje uređenje Sportsko-rekreacijskog centra Folka. Predsjednica Vijeća ističe da da u kontekstu plana komunalnih aktivnosti u srpnju ove godine izvođač započinje s radovima na školskom igralištu te da se težište po pitanju angažiranosti VMO i financiranja u 2025. godini stavlja na daljnju realizaciju stavaka projekta sportsko-rekreacijskog centra Folka.
   

Drugi prioritet , na prijedlog Vijećnika Čavke, bio bi iscrtavanje oznaka parkirnih mjesta u obuhvatu cijelog MO Folnegovićevo Naselje. 

Prioritet u asfalterskom programu za 2025. godinu bio bi sanacija asfalta između tračnica na lokaciji Aveniji Marina Držića, kod ulaza/izlaza za Folnegovićevo Naselje 



Ad.2  Aktualna komunalna problematika

Predsjednica Vijeća Nikolina Krešo informira ostale o predmetima rasprave i odlučivanje: 

Predsjednica Vijeća informira ostale  da je održan  sastanak  s predstavnicima Coca Cole, u kojem su sudjelovali i predstavnik I. P. kao suvlasnika zgrade u Sachsovoj  kao i članovi VMO. 
Predstavnici Coca Cole suglasni su da se od nadležne institucije izvrši mjerenje  razine buke u zoni tvornice,  te  nakon dobivenog Izvješća napravi novi sastanak u istom sastavu.

Nakon rasprave u kojoj sudjeluju svi ,Vijeće jednoglasno donosi 

ZAKLJUČAK 
O rješavanju aktualne komunalne problematike 
 
Vijeće Mjesnog odbora Folnegovićevo Naselje predlaže Vijeću Gradske četvrti Peščenica – Žitnjak  da od nadležnog državnog  tijela zatraži
· mjerenje buke , prema pravilima struke, u zoni tvornice CocaCola.
Ovaj zaključak dostavit će se Vijeću Gradske četvrti Peščenica –Žitnjak na daljnje postupanje. 

AD.3  Korištenje prostora MS 

Predsjednica Vijeća informira ostale da su za ovu sjednicu pristigla i dva Zahtjeva za povremeno  korištenje prostora MS Folnegovićevo Naselje i to:

1. Cheerleading klub Zagreb
2. Mladež HDZ

Nakon rasprave u kojoj sudjeluju svi ,Vijeće donosi

ZAKLJUČAK
o korištenju prostora MS Folnegovićevo naselje
Vijeće  jednoglasno  odobrava korištenje istog za potrebe Cheerleading kluba Zagreb u terminima:
· ponedjeljkom od 17:00 do 21:30,
· utorkom od 17:30 do 19:30 i od 20:30 do 21:30
· srijedom od 17:00 do 21:30
· četvrtkom od 17:30 do 19:30 i od 20:30 do 21:30
· petkom od 19:00 do 20:00
· Vježbanje za žene uz plaćanje odvijalo bi se utorkom i četvrtkom od 19:30 do 20:30.
 Korištenje se odobrava na period  od 1. 7. 2024. do 31. 12. 2024.

ZAKLJUČAK
o korištenju prostora MO Folnegovićevo naselje
Vijeće s pet glasova za, jednim protiv, odobrava korištenje istog za potrebe Mladeži HDZ u terminima:
četvrtkom od 17:30 do 19:30 i od 20:30 do 21:30
 Korištenje se odobrava na period   od  28. 5. 2024. do 31. 12. 2024.

Ad.4 Razno: izvješća, pitanja i prijedlozi
Predsjednica VMO Nikolina Krešo informira ostale o skorim i budućim  aktivnostima i ističe tri glavne  

1. Dan kulture na Folki – koji će se u okviru Dana kulture na Pešči održati 22.6.2024. ispred Osnovne škole Lovre Matačića. 
2. Obilježavanje Dana sjećanja na žrtve Domovinskog rata 
3. Adventski program za djecu u prostoru MO

Također stiče da su za izvješća od nadležnih Gradskih ureda dobili informacije o:
 
· Postavi rasvjetnog tijela na stup javne rasvjete u Strozzijevij 2a – proslijeđeno na daljnje postupanje.
· Uređenje staze u ul. D. Dujšina 7-9
· Sječi, orezivanju i zamjenskoj sadnji stabala na području MO FN
· Uređenju i popločavanju pješačke staze na zelenoj površini na lokaciji M. Trnine 46
· Vijećnik Kiseljak izvijestio je nazočne o održanom dežurstvu 21.5.2024. gdje je građanin koji je želio ostati anoniman, došao prijaviti poveći brijeg otpada, većinom šute u bijelim vrećama, između garaža u Strozzijevoj. 
Isti dan vijećnik je foto dokumentirao navedeno, o čemu su Predsjednica i Potpredsjednik VMO promptno obavijestili nadležne instance. 27.5.2024. djelatnici Čistoće izvršili su uklanjanje navedenog otpada. 
Ovim primjerom želimo dodatno potaknuti građane na korištenje mogućnosti dolaska u MO u vrijeme dežurstva svaki prvi i treći utorak u mjesecu od 18 do 19 sati, kao i korištenje aplikacije Moj Zagreb otvorene za direktne prijave bilo kakve komunalne nepravilnosti od strane građana, koje mogu ostati i anonimne.
  





Ovime je dnevni red sjednice iscrpljen.

Kako više nije bilo pitanja i prijedloga predsjednica zaključuje sjednicu .

Dovršeno u 20:30 sati.	 


Zapisnik sastavio Dalibor Kiseljak.

KLASA:024-08/24-003/1126 
URBROJ:251-13-11-11/003-24-2 
Zagreb, 6.6.2024.

